[{"text_idx": "#000000", "text": "Hea ta\u0308di Rita ehk ritsik62 lubas mu o\u0303htul mo\u0303neks tunniks haiglast koju. Ja siin ma siis olen. Tulin Tannu jaoks u\u0308llatusena. Isa abiga pugesin ukse taga hiigelsuurde punase tutiga kotti ja isa andis va\u0308rava taga kella ja kadus ise nurga taha. Tannu tuli mu emaga ust avama, et kes see sedasi siis nyyd vana-aasta o\u0303htul siin kella annab ja leidis hiigelsuure kingi. Pu\u0308u\u0308dis tuppa viia, aga ei jaksanud, Isegi koos vanaemaga ei jaksanud. Pu\u0308u\u0308dsid nad siis kahekesi seda pakki kohapeal avada ja u\u0308llastus missigune! Pakist va\u0308ljus emme! Hea, et ma sealsamas suurest o\u0303nnest nutma ei hakanud \ud83d\ude42"}, {"text_idx": "#000001", "text": "Nu\u0308u\u0308d on kingid jagatud, muljed vahetatud ja ko\u0303ht vanaema tehtud sylti ta\u0308is, Tannu on mul koaalapojana kaela ymber unelemas. Ma saan ju nii ha\u0308sti aru, kui va\u0308ga see laps mind ja mu kohaolekut igatseb... Pisem tudub loodetavasti rahus ha\u0308maras haigla intensiivpalatis ta\u0308di Rita hoole all ja ootab uue aasta algust, kui emme tema juurde o\u0308o\u0308ha\u0308maruses tagasi hiilib. Ohh, kui keeruline on end haigla ja kodu ja kahe poja vahel jagada, eriti pa\u0308evadel, mis on ta\u0308htsamad kui tavalised pa\u0308evad. Aga usun, et sain sel korral hakkama \ud83d\ude42"}, {"text_idx": "#000002", "text": "Putin lo\u0303petas just ko\u0303ne. Venemaal on juba uus aasta. Meil on veel tunnike vana alles ja\u0308a\u0308nud. See oli ilus ja raske aasta. Ta\u0308is suuri vo\u0303ite ja karme katsumusi. Aga lo\u0303pp hea, ko\u0303ik hea \ud83d\ude42\nAga kuna meil on veel mo\u0303nikymmend minutit seda aastat ja\u0308a\u0308nud, siis on just paras hetk teha viimased kokkuvo\u0303tted."}, {"text_idx": "#000003", "text": "Kui siia ilma synnib yks inimeselaps, siis peab ta endale nime saama. Noh, et teised teda kutsuda ja nimetada oskaksid. Nime mu pisem poiss sai. Nii nagu ikka meil kombeks, E-ta\u0308hega, lihtsa kirjapildiga ja olulise ta\u0308hendusega. Kutsume me teda Vantsuks, aga kirjutame seda nime c-ga ehk Vancu, sest ta on u\u0308ks pisike tore elevandipojake. Vahetult enne teise elukuu algust ja jo\u0303ule. Sildi sai ka kohe samal o\u0303htul, sest laps peab oma nime tundma \ud83d\ude00"}, {"text_idx": "#000004", "text": "Enne na\u0308a\u0308ri olid jo\u0303ulud. Ja mul o\u0303nnestus yhel pa\u0308eval leida teki alt yks va\u0308ikene mees..."}, {"text_idx": "#000005", "text": "Kolm ta\u0308di on mures olnud mu pisipoja jalavarjude pa\u0308rast. Noh, varbad peavad ju ikka soojas olema. Eriti neil, kes ise ha\u0308sti sooja veel hoida ei oska. Ta\u0308di Kairi tegi mu poisile kohe alguses pisikesed sokid, ema ja vanaema vaatasid ja vangutasid pa\u0308id. Noh, et ta\u0308di teeb nalja, need ei la\u0308he ju nukulegi jalga. Aga mu poisile la\u0308ksid, la\u0308hevad siiani. Ta\u0308di Kairi lihtsalt teab juba neid asju paremini. Aita\u0308h! Nii hea on vahel lapsele selga panna midagi, mis talle pa\u0308riselt ka paras on \ud83d\ude42"}, {"text_idx": "#000006", "text": "Ja Mannike, armas ja ilus ja ha\u0308a\u0308 inime, saatis kohe postipa\u0308kapikud liikvele. Pakis oli ko\u0303ige ha\u0308a\u0308 ja parema ja ro\u0303o\u0303msa (naeruna\u0308oga kyynlad \ud83d\ude42 ) vahel ka papukesed. Paraja kasvuruumiga. Palju see mees ikka pikali olles neid jalano\u0303usid siis la\u0308bi kanda suudab. Seega on nii hea, kui on ikka igas suuruses jalavarje. Ja praegu saab nende nalja teha ja na\u0308iteks pisikest mikihiirt ma\u0308ngida \ud83d\ude42 Aita\u0308h, armas Mannike! \ud83d\ude00"}, {"text_idx": "#000007", "text": "Pisike vo\u0303rdlusmoment ka praegu paraja ja tavalisele titale parajate varbasoojendajate vahel. Ja kui te nu\u0308u\u0308d ku\u0308site, kui suur on laps, siis ta on ta\u0308pa\u0308selt suur Eviani veepudeli suurune ja ka samas kaalus \ud83d\ude42"}, {"text_idx": "#000008", "text": "Ja Rita-ta\u0308di pa\u0308kapikk to\u0303i mu poisile ka vahvad sokid. Jalalabast kasvuruumiga, aga sipukate peale sobivad juba hetkel ha\u0308sti. \ud83d\ude42"}, {"text_idx": "#000009", "text": "Ja olengi otsaga ta\u0308nases pa\u0308evas. Pa\u0308eval said palatikaaslased oma pisitillukesed nimede ja Va\u0308ga Ta\u0308htsate Numbritega kingitused ka\u0308tte"}, {"text_idx": "#000010", "text": "Ja siis, enne kui korraks koju silkasin, tegi ta\u0308di Rita yhe jo\u0303uluvorsti. Sardellikese. Ta\u0308idiseks minu pisipoeg, et tal soe ja turvalisem olla oleks \ud83d\ude00"}, {"text_idx": "#000011", "text": "Aa, o\u0303igus jah, veel enne jo\u0303ule oli Mustikas too lo\u0303petamise yritus ja seks puhuks sai mu suurem poiss endale lohesa\u0308rgi. Lohed on vallutanud ta sydame."}, {"text_idx": "#000012", "text": "Ja nagu ta\u0308htsate syndmuste ja kuupa\u0308evade puhul ikka jagatakse autasusid ja ordeneid, siis sai sellise ka lastehaiglas ko\u0303igi pisikeste titade suur so\u0303ber, ha\u0308a\u0308 ta\u0308di Rita"}, {"text_idx": "#000014", "text": "Nyyd ka\u0308hku amps kooki-jooki, riided selga, o\u0303ue ilusaid tulesid vaatama ja siis ka\u0308hku otse la\u0308bi surnuaia tagasi haiglasse pisipoja juurde. Vo\u0303i noh na\u0308a\u0308rivorsti juurde siis. Hmm, huvitav, kas ta o\u0303hutab end lisahapnikuga vo\u0303i harjutab tulevase karja\u0308a\u0308ri tarvis. Tannu arvab, et pisivennast saab laulja, sest noh, mask na\u0308eb ju pa\u0308ris mikrofoni moodi va\u0308lja \ud83d\ude09"}, {"text_idx": "#000015", "text": "Vanem poiss on igal juhul minusse. Sai na\u0308a\u0308ripa\u0308kapikult kahepoolse tahvli ja na\u0308ib, et see kink la\u0308ks o\u0303igesse auku. Vaatasin heldimudega ta asjalikku tegutsemist ja joonevedamisi"}, {"text_idx": "#000016", "text": "Olgu, aitab sellest kiirest reportaazh vist kyll. Tohutult ilusat ja head ja edukat uut aastat teile ko\u0303igile! \ud83d\ude00"}, {"text_idx": "#000017", "text": "Eva pa\u0308kapikumaalt (ylisuurte pikkude maalt siis) \ud83d\ude09"}, {"text_idx": "#000018", "text": "Ja kohtumiseni uuel ja paaaaaalju paremal aastal, eks! \ud83d\ude00"}, {"text_idx": "#000019", "text": "Tere ja\u0308lle valgete kitlite maailmast! \ud83d\ude42"}, {"text_idx": "#000020", "text": "Teate, vahel on isegi tore haiglas olla. Eriti, kui Su ymber on toredad inimesed. Nii siis juhtuski, et kui ma siin Mustika jaoks suht ennastunustavalt viimaseid ponnistusi tegin, siis tuli mulle appi o\u0308o\u0308sel valves olnud ta\u0308di Rita ehk isetegijas ritsik62 Suuuured ta\u0308nud Sulle ko\u0303ige eest! \ud83d\ude42 Ja tema abil valmis lapse ka\u0308ele paras konnaka\u0308pik, Kuningliku Ka\u0308pikuteatri juhtivna\u0308itleja. Ma lamba olin juba valmsi pusinud, aga konn ootas alles oma o\u0303mblusi ja ma ise olin alles vaibaga ametis ja siis ku\u0308sisiki Rita, kas ta saab mind kuidagi aidata. Andsin konna tu\u0308kid ro\u0303o\u0303muga talle ja hommikuks oli konn valmis. Antud pildil siis mu vanem poiss \u2018vaatamas\u2019 mida see konn nii hoolega lambale ra\u0308a\u0308gib \ud83d\ude09\nTegelikult on Ka\u0308pikuteatris veel palju na\u0308itlejaid, Nad lihtsalt ootavad o\u0303iget aega ja na\u0308identit, et ellu a\u0308rgata \ud83d\ude42"}, {"text_idx": "#000021", "text": "Kuna mu vanem poiss on veendunud, et tema kolmas vo\u0303i neljas kodu on kindlasti Mustikas, siis seadis ta end seal ka u\u0308sna koduselt sisse:"}, {"text_idx": "#000022", "text": "Ta\u0308na sain ma ta\u0308nu ta\u0308di Ritale ka\u0308ia ka suurema lapsega jo\u0303ulupeol. Kui kuni 3-aastased meisterdama kutsuti, siis alguses oli suht vaikne ja natukese aja pa\u0308rast meisterdas trobikond muidu nii to\u0303siseid to\u0308o\u0308inimesi oma lastele ja lastega ingleid, pa\u0308kakaid ja muidu vahvaid tegelasi. Ei saanud minagi end tagasi hoida. Sel ajal kui minu pa\u0308rdik ringi jooksis, tegin mina kaks tegelast \u2013 kui neile na\u0308kku vaatasin, siis said nad kohe ka nimed... Pugatshova ja Pavarotti \ud83d\ude00"}, {"text_idx": "#000023", "text": "Reedel sai pisike poiss 3-na\u0308dalaseks, ta on vahepeal nii palju kasvanud ja torude ja voolikute pa\u0308rast ma teda su\u0308lle ei saa vo\u0303tta, aga juba ta teab, et va\u0308hemalt emme ka\u0308est on hea ja turvaline kinni hoida \ud83d\ude42"}, {"text_idx": "#000024", "text": "Jehhuu! Mustika lastetubade kolmas koht!"}, {"text_idx": "#000025", "text": "Mustikas oli ta\u0308na toakujundamise konkursi tulemuste va\u0308ljakuulutamine."}, {"text_idx": "#000027", "text": "Ma olen ro\u0303o\u0303must ja o\u0303nnest ta\u0308iesti ro\u0303ngas \ud83d\ude42 Arvestades seda, millal ma selle alles yles sain ja mis syndmused mu elus ja mo\u0303tted mu peas ko\u0303igest hoolimata vahepeal olnud on, siis oli see ko\u0303ik yks ytlemata positiivne ja ootamatu yllatus. Te ikka teate, mis pilguga vaadatakse haiglas inimest, kes istub oma voodil ja o\u0303mbleb draakoni pea ku\u0308lge silmi ja ninaso\u0303o\u0303rmed? Vo\u0303i laotab haiglakoridoris oma mitememeetrist keksuvaip vahepeal maha, et mo\u0303o\u0303ta ja hinnata, et saaks kindlama ka\u0308ega ja\u0308tkata? See vaip valmis ta\u0308ies mahus haiglas. Ka\u0308sitsi. Ja mulle see vaip nii va\u0308ga meeldib! Ja meie lohe meeldib ja ko\u0303ik-ko\u0303ik meeldib kohe nii hirmus va\u0308ga! Iga viimane kui detail ja nu\u0308anss! Ja no see ta\u0308nane vo\u0303it! Kolmanda koha vo\u0303it on ka vo\u0303it, eksju! Ja isiklikus plaanis on see ulmeliselt suur to\u0308o\u0308vo\u0303it ja iseenda vo\u0303it ja nii kindel teadmine, et nu\u0308u\u0308d peab ka ko\u0303ik muu ha\u0308sti minema. No see ko\u0303ik-ko\u0303ik teeb kohe nii ro\u0303o\u0303msaks! \ud83d\ude42"}, {"text_idx": "#000028", "text": "Ta\u0308nud ja tervitused ko\u0303igile abilistele, toetajatele, kaasaelajatele ja kindlasti ko\u0303igile isetegijatele! \ud83d\ude42"}, {"text_idx": "#000029", "text": "Toad on yleval 3. jaanuarini, nii et veel jo\u0303uate ka pa\u0308rituba vaatama. Keksuvaip on hetkel ku\u0308ll veidi tesises asendis, sest ehitusmeeste porised-tolmused voorid la\u0308bi printsessi kambrikese on lakkamatud ja neil pole aeg keksu nagunii hu\u0308pata \ud83d\ude42"}, {"text_idx": "#000030", "text": "Aga nyyd, kus pisipoja on kenasti oma toidu ja hoolitsuse ka\u0308tte saanud selleks kellaks ja magab rahulikku und enne ja\u0308rgmist seanssi, on mul aeg pisut pidutseda \u2013 lasteshampus ja mu suured lemmikud \u2013 Maiuspala-kommid ja pidu haiglamoodi on igavesti vaikselt va\u0308gev. Nagunii tuleb siin peagi mo\u0308o\u0308da saata pojakese kuuvanuseks saamine, jo\u0303ulud ja aastavahetus, seega on o\u0303ige aeg hakata miljo\u0308o\u0308sse sisse elama. Nii, et nunnu pildiga libavahuvein pauguga lahti ja hurraaa! Vahvat o\u0303htut teilegi! Ma armastan ennast, maailma ja teid ko\u0303iki nii nii nii va\u0308ga! \ud83d\ude42"}, {"text_idx": "#000032", "text": "Ta\u0308na on teistmoodi pa\u0308ev. Eriline mitmes mo\u0303ttes. Esiteks tuli mu pisike kosmonaut oma kosmoselaevast va\u0308lja ja on nyyd (kui ko\u0303ik kenasti sujub) ta\u0308iesti tavaline eriline pisike mehehakatis. Kyll soojendusega vesimadratsil, aga huumoriga vo\u0303ttes, vo\u0303iks seda ju suisa luksuseks pidada. Ja kui ta siis maabus ja esimest korda ka riided selga sai (upub hetkel veel ka nr 44 riietesse ;), siis na\u0308hes mo\u0303mmidega helesinist Drexi tehtud tekki ja isetegija-silti sellel... noh, kiskus silmast vee va\u0308lja ikka ku\u0308ll. Kiskus praegu seda kirjutades ka. Kodune ja hea tunne on. Aita\u0308h teile ko\u0303igile, mu armsad isetegijad! Ko\u0303ige eest!"}, {"text_idx": "#000033", "text": "Ja selles mo\u0303ttes on ka ta\u0308na eriline pa\u0308ev, et mu Mustika lastetoa kujundamise konkursi tuba, sel korral siis pisikese printsessi lossikambrike, on KO\u0303IGEST hoolimata valmis! Po\u0303randakate ja keksuvaip tulevad neljapa\u0308evaks, siis kui zhyrii tuleb ja ehitusmehed la\u0308bi mu toa oma to\u0308o\u0308- ja laoruumidesse enam suurte mustade saabastega ei voori. Nii, et a\u0308rge seda kylma kivipo\u0303randat va\u0308ga ta\u0308hele pange. \ud83d\ude00"}, {"text_idx": "#000034", "text": "Minu kavand selle lastetoa loomiseks na\u0308gi va\u0308lja seesugune:"}, {"text_idx": "#000035", "text": "Kui mu kavand osutus finaali valituks, siis loositi Mustikas \u201ctoad\u201d, kus seda ideed teostama asuda. Sel korral sain mina endale ainsa uksega toa ja see sobis mulle suurepa\u0308raselt. Tuba ise na\u0308gi enne kujundamist va\u0308lja lihtsalt kena valge karp:"}, {"text_idx": "#000036", "text": "Kui ma mo\u0303ned na\u0308dalad tagasi oma suure ko\u0303huga haiglasse sattusin, siis ka\u0308is just suure hooga tubade tegemine ja sa\u0308ttimine. Ko\u0303ik (eriti sugulased ja tuttavad) arvasid, et ma nagunii loobun. Pa\u0308risvalmis oli sel hetkel vaid lohe kere. Pea oli vaid va\u0308lja lo\u0303igatud ja sabast polnud veel lo\u0303hnagi. Valmis oli ko\u0303rvits ja poolik peremaal. O\u0303htul enne haiglassekukkumist va\u0308rvisin toas ukse kollaseks. Aga mu peas oli see tuba ta\u0308iesti valmis. Puhtalt ja selgelt ja ilma suvalise ekslemise ja lo\u0303dva ma\u0308nguruumita. Ei saanud ma sellest mo\u0303ttest yle. Tellisin endale su\u0308nnitusmajja isegi eskiisi (kuigi seda mulle ei toodud ja ka\u0308sti hoopis puhata). Kui sa oled just ellu ja\u0308a\u0308mas, siis omal moel on klammerdumine sellise mo\u0303tte kylge ysna loomulik. Ma pidin suutma ikkagi ko\u0303ik valmis teha, kuigi see ta\u0308hendas juba ette paljusid magamata o\u0308id ja rohkelt to\u0308o\u0308d. Aga tunne oli selline, et kui ma selle suure projekti nu\u0308u\u0308d absoluutselt ko\u0303igest hoolimata ikkagi a\u0308ra teen, siis vo\u0303in puhkusele ja\u0308a\u0308da. Lapsehoolduspuhkusele. Tunne oli, et kui ma saan hakkama sellega, siis saab hakkama ka me pisipoiss. See oli mu peas nii su\u0308gaval ja see viis edasi."}, {"text_idx": "#000037", "text": "Kui mind haiglast koju lubati ja pisipoiss veel reanimatsioonis elas, siis mo\u0308o\u0308dusid mu o\u0308o\u0308pa\u0308evad piima pumbates ja Mustika toa jaoks asju valmis vehkides. Kui kohustuslik kotiprogramm (suur jo\u0303ulukingitellimus) tulles ta\u0308idetud, siis kasutasin iga vaba hetke, et midagi teha \u2013 va\u0308rvida, o\u0303mmelda, kleepida. See intensiivus aitas mul mo\u0303istuse juures olla. Ilma selleta oleksin ma kaotsi la\u0308inud oma mure sisse. See oli minu viis ellu ja\u0308a\u0308da selles kaoses. Kuigi ma mo\u0308o\u0308dunud korral u\u0308livo\u0303imsalt konkurssi vo\u0303ites lubasin, et rohkem ma Mustika vo\u0303istlustel ei osale. Vo\u0303i noh, ainult sel juhul, kui teema to\u0303esti on selline, et ma end tagasi hoida ei saa. Ja mis te arvate, et kui ma lastetoa kujundamisest kuulsin, et suutsin enda tagasi hoida? Ei suutnud. Arusaadavalt. Ja see otsus oli parim, mida ma teha sain ja kuigi ma Mustika Keskus pakkus, et ma vo\u0303in loobuda. nad mo\u0303istavad, siis ma ei saanud. Vo\u0303ttis see ko\u0303ik, mis vo\u0303ttis, ma sain selle toa valmis! Ta\u0308nud siinkohal ko\u0303igile abilistele ja eriti mu suuremale pojale mo\u0303istva suhtumise eest (ta vist juba teab, et emme on vahel natuke hull). Ja kui minus on alati tohutu rahutus ja ka painav rahulolematus olnud peale suuri projekte, et kas ikka ko\u0303ik sai ha\u0308sti valmis ja on ko\u0303ik ikka parimas korras, siis sel korral on minus mingi seletamatu rahu ja rahulolu. Ma sain hakkama. Ja mul on krdima hea tunne. Ja nii suur ta\u0308nu mu isale ja emale ja so\u0303branna Liinale ja perekond Kalale ka \ud83d\ude42"}, {"text_idx": "#000039", "text": "Elas kord yks pisike tydruk. Ta oli oma emme ja issi pisike printsess. Ko\u0303ige pealt oli muidugi totaalne kaos. Alguses Haldjaorus ja natuke veel ka Tallinna Lastehaiglas ja siis korraga tiksus aeg nii kaugele, et oli AEG ja kogu see kaos liikus ratastel otse printsessi kodulossi maa-alustesse ka\u0308ikudesse ja sealt liikus ka\u0308rudes otse o\u0303ige sihtma\u0308rgi suunas:"}, {"text_idx": "#000040", "text": "Ja kaosest sai hop-hop-hop heade ja va\u0308ga tegusate abiliste toel pisikese printsessi pa\u0308ris oma tuba. Oma pisike mo\u0303nus ja armas lossikambrike. Teretulemast pisikese printsessi lossikambrikesse!"}, {"text_idx": "#000041", "text": "Yhel kelmikal printsessil on kindlasti yks suur so\u0303ber. Sedapuhku on meie printsessi suurimaks so\u0303braks nii mo\u0303o\u0303tudelt kui sydamelt yks lahe lohe. Ei ole kuri ega paha, ei hoia printsessi kinni lossikambris. On hoopis hea ja armas so\u0303ber ja seltsiline, kes hoiab hellalt tulekest printsessi voodipeatsis ja samal ajal varjab oma suure kerega preili ilusaks-tegemise-ja-olemise-vo\u0303i-lihtsalt-peitupugemise-nurgakest. Kui ulakad va\u0308ikevennad peaks hoiatamata tuppa sadama, siis on see hea koht, kuhu varjuda ja plaani pidada. Eks? \ud83d\ude42"}, {"text_idx": "#000042", "text": "Ja kuna printsess armastab va\u0308ga oma peret ja pere mo\u0303istagi teda, siis kohustusliku elemendina on seinal ka yks vahva perepilt (ajast, kui va\u0308ikevendi veel polnud ja lohe alles u\u0308sna tita oli)"}, {"text_idx": "#000043", "text": "Printsessi toaaknast avaneb hunnitu vaade ymbruskonnale. Ja et unistuste ta\u0308itumiseks on hea neisse siiralt uskuda ja neid kogu aeg silme ees hoida, siis seepa\u0308rast paistab aknast ka prints valgel hobusel. Vo\u0303i va\u0308ike vapper ryytel, kes ei pea kyll vo\u0303itma lohet, kuid printsessi sydame peab ta vo\u0303itma kyll \ud83d\ude00"}, {"text_idx": "#000044", "text": "Kui va\u0308ikevennad printsessi kambrikesse pa\u0308a\u0308sevad, siis on ko\u0303igi laste lemmikma\u0308nguks na\u0308itema\u0308ng. Kuninglik ka\u0308pikuteater on tegelikult mitmeotstarbeline asjandus. Lisaks teatritegemisele (nukke ei julgenud ma voorivate inimeste to\u0303ttu hetkel veel tuppa ja\u0308tta) saab selle lavaesist ka suurepa\u0308raselt lauana kasutada. Printsessile meeldib hirmsasti pilte va\u0308rvida"}, {"text_idx": "#000045", "text": "Ja tema toolike on pa\u0308risprintsessi oma. Herneteraga ja puha. Et oleks vo\u0303imalikult ebamugav. Et ta liiga kauaks istuma ei ja\u0308a\u0308ks (teate kyll, mis taguotsaga juhtub, kui kaua istuda :D) ja et tal oleks kogu aeg meeles selg sirge hoida. Vo\u0303i noh, tegelikult polegi tal ju aega istuda. Las see hernes olla siis lihtsalt kirsiks tordil."}, {"text_idx": "#000046", "text": "Yhel lugupeetud printsessil on kindlasti ka palju va\u0308a\u0308rtuslikku kraami. Seda ko\u0303ike saab hoiustada kroonijuveelide kirstukeses\nJa mis muinasjutt see oleks, kui toas poleks vo\u0303lupeeglit, mis teeb alati tuju heaks. Kella, mis kunagi pidu ei lo\u0303peta. Na\u0308htamatut kristallkinga. Vo\u0303i kui nurgas poleks ko\u0303rvitsat, millest vajadusel saab uhke to\u0303lla vo\u0303luda. Ma\u0308letate, ma o\u0303mblesin kunagi ko\u0303rvitsat? See on just seesama minu ehitatud ko\u0303rvits \ud83d\ude00 Muul ajal sobib ta kenasti ka niisama istumiseks ja va\u0308ikevendadele hullamiseks. On kuulda olnud, et lohepojad ka\u0308ivad vahel prontsessi juures ja kerivad seal ko\u0303rvitsa peal end magusasti kerra."}, {"text_idx": "#000047", "text": "Selline ta sai, see minu unistuste lossikambrike."}, {"text_idx": "#000048", "text": "Toa sissepa\u0308a\u0308su juures on ka toomaniku pildiga sydamekujuline silt. Kui te seda na\u0308ete, siis teate, et olete o\u0303iges kohas \ud83d\ude00"}, {"text_idx": "#000049", "text": "Sel ajal, kui meie isaga tuba yles sa\u0308ttisime, tegeles peaspetsialist Tannu asjatundlikult ja\u0308relvalvega. See on tema eluaja jooksul mul juba kolmas vo\u0303istlustuba Mustikas ja Tan arvatavasti arvab, et ta lihtsalt elab seal \ud83d\ude00 Muuhulgas kinnitas ta veel ta\u0308nagi veendunult, et see tuba talle meeldib. Lasin tal kunagi na\u0308dalaid tagasi paljude kavandite seast valida ka pildi ja\u0308rgi ja isegi siis valis ta selle oma kahe lemmiku hulka. Mo\u0303tleks, mida ko\u0303ike saab yhe korraliku tydruku toas korda saata ja seal on lahe lohe! \ud83d\ude09 Kuna pa\u0308ev oli pikk ja va\u0308ikesed mehed va\u0308sivad, siis leidis ta osavalt mugavaid asendeid aatriumi istumise treppidel kavandit tulemusega vo\u0303rreldes"}, {"text_idx": "#000051", "text": "Nii, et ta\u0308iesti ha\u0308mmastavaid asju juhtub minuga viimasel ajal."}, {"text_idx": "#000052", "text": "Meie lahkudes ja\u0308i meist maha selline vahva ja peaaegu valmis tuba:"}, {"text_idx": "#000053", "text": "La\u0308hen nyyd intensiivpalatisse pisipoisi und valvama. Teile aga palavad tervitused siit haigemajast ja kirjutab-joonistab varsti ja\u0308lle!"}, {"text_idx": "#000056", "text": "Ta\u0308nan teid ko\u0303iki toetuse, head soovide ja mo\u0303tete eest! Raskel hetkel oli sellest tohutult abi ja praegugi kisub heldimusest silma ma\u0308rjaks, kui teie kommentaare loen. Aita\u0308h! Ma va\u0308hemalt ise tahan uskuda, et ko\u0303ige kriitilisemad hetked on nyyd on mo\u0308o\u0308das ja tasapisi saab end uude elurytmi ha\u0308a\u0308lestada."}, {"text_idx": "#000057", "text": "Veel enne poisi syndi telliti minult yle saja yhesuguse ka\u0308sitsijoonistatud koti, mis pidid olema valmis novembri lo\u0303puks. Noh, aega oleks pidanud lapse synniga olema vaat et veebruari keskpaigani, nii ma siis vo\u0303tsin asja rahulikult ja igal o\u0303htul istusin ja joonistasin natuke. Graafik oli paigas. Aga elu lo\u0303i need plaanid mo\u0303istagi segi. 40 kotti sain valmis, 10 ja\u0308id pooleli ja kui ma nyyd haiglast va\u0308lja sain, siis ongi mu aeg mo\u0308o\u0308dunud peamiselt o\u0308o\u0308siti kotte tehes. Kyll mitte nii ka\u0308sitsi enam, aga siiski, hmm, poolka\u0308sitsi. Tubli isetegemine ikkagi. Lo\u0303puks kyll suuresti mitme inimese koostegemine, sest yksi ei ka\u0308inud lihtsalt jo\u0303ud kogu sellest pooleteisest sajast kotist lihtsalt enam yle ja ema ja mamma tulid mulle appi. Elu o\u0303petab, kohutava individualistina ja suht lootusetu omaette nokitsejana, noh, to\u0303sise isetegijana, on mul alati olnud probleeme to\u0308o\u0308de delegeerimisega. No ei usalda ja ei viitsi seletada, lihtsam on ise ponnistada ja punnitada ja teha, kui riskida sellega, et sinust ei saada so\u0303nasao\u0303nalt aru vo\u0303i tehakse asju pisut omamoodi. Aga jah, elu o\u0303petab ja see on hea. Ja nyyd on need kotid valmis. Ema ja vanaema juba hullusid. Ka\u0308ivad ja nihelevad ringi. Kohe imelik tunne, polegi nagu midagi teha \ud83d\ude00 Aga on kyll. Yks suur asi \u2013 mu printsessi tuba Mustikas \u2013 tuleb veel enne uut na\u0308dalat valmis saada \ud83d\ude09"}, {"text_idx": "#000058", "text": "Pildile o\u0303nnestus pyyda pooled ehk 80 kotti (kymnekaupa hunnikutes-kottides). Ja ma ei liialda, kui ytlen, et kogu meie suur elamine oli mo\u0303nda aega yhesuguseid kotte ta\u0308is:"}, {"text_idx": "#000059", "text": "Parema ka\u0308e so\u0303rmed surisevad juba kolmandat o\u0308o\u0308pa\u0308eva, ka\u0308si on kange ja mugavam oleks seda yldse vist paelaga kaelas kanda, aga kyll ta taastub, sest peagi saan suurte tegemiste juurest veel suurema ja ta\u0308htsama juurde. Kui ma arvasin, et minu aasta 2007 suurimateks isetegmisteks saavad kevadine Mustika-tuba, seesama eelpool kirjeldatud kotitegu vo\u0303i siis ka\u0308imasolev Mustika lastetubatuba, siis ma eksisin. Konkurentsitult on minu selle aasta ko\u0303ige suurem isetegemine mu pisike poiss, kes pidi alles veebruaris syndima, kuid kasvab nyyd juba siin ilmas iga pa\u0308evaga yha suuremaks. Ta\u0308nasest on ta juba teises osakonnas ja to\u0303ena\u0308oliselt reedest olen ka mina haiglasrezhiimil tema juures. Teile aga ko\u0303ike head ja kui enne jo\u0303ule ei kuule-kirjuta, siis rahulikke ja ro\u0303o\u0303msaid pyhi ka! \ud83d\ude42"}, {"text_idx": "#000060", "text": "Minu 2007. aasta tegu nr1 \ud83d\ude42"}]